ਆਂਸੂ ਝੀਲ
ਆਂਸੂ ਝੀਲ (ਜਿਸਦਾ ਸ਼ਾਬਦਿਕ ਅਰਥ ਹੈ ਹੰਝੂ ਝੀਲ), ਇੱਕ ਅੱਥਰੂ-ਆਕਾਰ ਦੀ ਝੀਲ ਹੈ ਜੋ ਪਾਕਿਸਤਾਨ ਦੇ ਖੈਬਰ ਪਖਤੂਨਖਵਾ ਸੂਬੇ ਦੇ ਮਾਨਸੇਹਰਾ ਜ਼ਿਲ੍ਹੇ ਵਿੱਚ ਕਾਗ਼ਾਨ ਘਾਟੀ ਵਿੱਚ ਸਥਿਤ ਹੈ। ਇਹ ਸਾਗਰ ਤਲ ਤੋਂ 4245 ਮੀਟਰ (13927 ਫੁੱਟ) ਦੀ ਉਚਾਈ 'ਤੇ ਸਥਿਤ ਹੈ ਅਤੇ ਹਿਮਾਲਿਆ ਰੇਂਜ ਦੀਆਂ ਸਭ ਤੋਂ ਉੱਚੀਆਂ ਝੀਲਾਂ ਵਿੱਚੋਂ ਇੱਕ ਮੰਨੀ ਜਾਂਦੀ ਹੈ। ਇਹ ਝੀਲ ਮਲਿਕਾ ਪਰਬਤ ਦੇ ਨੇੜੇ ਸਥਿਤ ਹੈ, ਜੋ ਕਾਘਨ ਘਾਟੀ ਦਾ ਸਭ ਤੋਂ ਉੱਚਾ ਪਹਾੜ ਹੈ। ਝੀਲ ਦਾ ਨਾਮ ਇਸਦੇ ਹੰਝੂਆਂ ਦੀ ਸ਼ਕਲ ਦੇ ਕਾਰਨ ਹੈ; ਉਰਦੂ ਸ਼ਬਦ ਆਂਸੂ ਦਾ ਅਰਥ ਹੈ "ਹੰਝੂ"। ਕਿਹਾ ਜਾਂਦਾ ਹੈ ਕਿ ਇਸ ਝੀਲ ਦੀ ਖੋਜ 1993 ਵਿੱਚ ਪਾਕਿਸਤਾਨੀ ਹਵਾਈ ਸੈਨਾ ਦੇ ਪਾਇਲਟਾਂ ਨੇ ਕੀਤੀ ਸੀ ਜੋ ਇਸ ਖੇਤਰ ਵਿੱਚ ਮੁਕਾਬਲਤਨ ਘੱਟ ਉਚਾਈ 'ਤੇ ਉੱਡ ਰਹੇ ਸਨ।